Publication: Magyar Közlöny
Issue: MK-2002-54 (Year: 2002, Number: 54)
Era: 1990-2004
Section: A közoktatásról szóló 1993. évi LXXIX. törvény
Paragraph Index: 435

c) az alapító a Közalapítványt — céljainak megvalósítása és folyamatos mûködésének biztosítása érdekében — évenként költségvetési támogatásban részesíti. VIII. A Közalapítvány vagyonának felhasználása Az alapító az Alapító Okirat 7. pont b) alpontjában rendelkezésre bocsátott összegbõl 10 000 000 Ft-ot, azaz tízmillió forintot törzsvagyonként különít el, amely a Köz- 2002/54. szám alapítvány mûködési költségeinek fedezeteként nem használható fel. A Közalapítvány törzsvagyonon felüli vagyonának felhasználásáról a Kuratórium dönt. A Közalapítvány törzsvagyonon felüli vagyona, valamint a teljes vagyon hozadékai a közalapítványi célok megvalósítását szolgálják, azt a Kuratórium az Alapító Okirat keretei között szabadon felhasználhatja azzal, hogy a mûködési költségekre az éves költségvetési bevétel összegének 25 százalékánál nagyobb hányada nem használható fel. A Közalapítvány vagyona a hatályos jogszabályok elõírásainak figyelembevételével, a Vagyonkezelési és Befektetési Szabályzat és a Kuratórium minõsített többséggel meghozott döntése alapján, bármely olyan biztonságos vállalkozásba befektethetõ, melytõl a Közalapítvány vagyonának növekedése várható. A Közalapítvány vállalkozási és befektetési tevékenységet csak közhasznú céljainak megvalósítása érdekében, azokat nem veszélyeztetve, a jelen Alapító Okirat által meghatározott keretek között, a Vagyonkezelési és Befektetési Szabályzatban foglaltak alapján a törzsvagyon hozadékából, illetõleg a törzsvagyonon felüli egyéb vagyonából végezhet. A Közalapítvány vagyona részévé válnak a késõbbiekben a Közalapítványhoz csatlakozók feltétel nélküli, valamint a feltételekhez kötött pénzbeli és dologi adományai, amennyiben ezeket a Kuratórium elfogadja. A Közalapítvány törzsvagyonon felüli vagyona felhasználható az Alapító Okirat IV. pontjában meghatározott célok megvalósítására, a Közalapítvány mûködési költségeinek fedezésére, az alapítványi célok megvalósulását szolgáló eszközök beszerzésére és bérletére. A Közalapítvány a gazdálkodása során elért eredményt nem oszthatja fel, azt az Alapító Okiratában meghatározott tevékenységre kell fordítania. A Közalapítvány támogathat bármely kutatást, szervezetet, intézményt, ha ez összhangban áll célkitûzéseivel. IX. A Közalapítvány szervezete, mûködése Az alapító a Közalapítvány legfõbb döntéshozó, képviselõ, ügyintézõ és kezelõ szerveként Kuratóriumot jelöl ki. A Kuratórium 12 tagból áll az alábbiak szerint:

Source: https://magyarkozlony.hu/hivatalos-lapok/8ed4f4b377c137b0fb4964605e39c22de8103576/dokumentumok/2ef454b3713c988e837db8dcab2ad53f93f2014d/letoltes